
Περιορισμοί στη σύναψη δημσσίων συμβάσεων με πρόσω¬ 
πα που δραστηριοποιούνται ή συμμετέχουν σε επιχει¬ 
ρήσεις μέσων ενημέρωσης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΕΡΙΟΡΙΣΜΟΙ ΣΤΗ ΣΥΝΑΨΗ ΔΗΜΟΣΙΩΝ ΣΥΜΒΑΣΕΩΝ 
ΜΕ ΠΡΟΣΩΠΑ ΠΟΥΔΡΑΣΤΗΡΙΟΠΟΥΝΤΑΙ Ή 
ΣΥΜΜΕΤΕΧΟΥΝ ΣΕ ΕΠΙΧΕΙΡΗΣΕΙΣ 
ΜΕΣΩΝ ΕΝΗΜΕΡΩΣΗΣ 


Αρθρο 1 
Ορισμοί 

Για την εφαρμογή του νόμου αυτού, οι ακόλουθοι όροι 
έχουν την έννοια που τους αποδίδεται κατωτέρω: 

1. «Επιχείρηση Μέσων Ενημέρωσης»: 

Η επιχείρηση της οποίας η λειτουργία υπάγεται στη δι¬ 
καιοδοσία του ελληνικού κράτους και η οποία έχει ως 
δραστηριότητα, αποκλειστική ή μη: 

ο) την έκδοση ή εκτύπωση εφημερίδων ή περιοδικών, 
σύμφωνα με την εκάστοτε ισχύουσα νομοθεσία, ή εντύ¬ 
πων εκπαιδευτικού ή επιστημονικού χαρακτήρα, σε οποι¬ 
αδήποτε μορφή, συμπεριλαμβανομένης της ηλεκτρονι¬ 
κής, τα έντυπα αυτά εκδίδονται, διαδίδονται ή διανέμο¬ 
νται, ή 

β) την εγκατάσταση και λειτουργία ή τη διαχείριση τη¬ 
λεοπτικού σταθμού ελεύθερης λήψης ή την παροχή ή τη 
διαχείριση συνδρομητικών τηλεοπτικών υπηρεσιών, σύμ¬ 
φωνα με την εκάστοτε ισχύουσα νομοθεσία, ή 
γ) την εγκατάσταση και λειτουργία ή τη διαχείριση ρα¬ 
διοφωνικού σταθμού ελεύθερης λήψης ή την παροχή ή τη 
διαχείριση συνδρομητικών ραδιοφωνικών υπηρεσιών, 
σύμφωνα με την εκάστοτε ισχύουσα νομοθεσία, ή 
δ) την παροχή μέσω του διαδικτύου υπηρεσιών οπτικο- 
ακουστικού περιεχομένου, εφόσον το περιεχόμενο αυτό 
έχει ενημερωτικό χαρακτήρα και ειδικότερα περιλαμβά¬ 
νει, κατά το πρότυπο των έντυπων εφημερίδων, ειδήσεις 
για πολιτικά ή κοινωνικά ή οικονομικά ή πολιτιστικά ή 


αθλητικά γεγονάτα και εκδηλώσεις, καθώς και άρθρα, 
σχόλια, συνεντεύξεις ή συζητήσεις για τα θέματα αυτά. Η 
επιχείρηση η οποία έχει ως δραστηριότητα την παροχή 
υπηρεσιών πρόσβασης στο διαδίκτυο δεν θεωρείται επι¬ 
χείρηση μέσων ενημέρωσης. 

Μία επιχείρηση μέσων ενημέρωσης θεωρείται ότι υπά¬ 
γεται στη δικαιοδοσία του ελληνικού κράτους εφαρμοζο- 
μένων αναλόγως των διατάξεων του άρθρου 3 του Π.Δ. 
100/2000 (ΦΕΚΘδΑ'). 

Η «Ελληνική Ραδιοφωνία - Τηλεόραση Α.Ε.», καθώς και 
οι συνδεδεμένες με αυτή εταιρείες, κατά την έννοια του 
άρθρου 42Ετου κ.ν. 2190/1920, δεν θεωρούνται για την 
εφαρμογή του νάμου αυτού επιχειρήσεις μέσων ενημέ¬ 
ρωσης. 

2. «Ευρύτερος Δημόσιος Τομέας»: 

α) οι υπηρεσίες που εκπροσωπούνται από ή υπάγονται 
στο νομικά πρόσωπο του δημοσίου, συμπεριλαμβανομέ¬ 
νων των ανεξάρτητων αρχών, 

β) οι οργανισμοί τοπικής αυτοδιοίκησης, καθώς και κά¬ 
θε άλλο νομικό πρόσωπο δημοσίου δικαίου, 

γ) τα νομικά πρόσωπα ιδιωτικού δικαίου τα οποία είτε 
υπάγονται στο άρθρο 1 του Ν. 2414/1996 (ΦΕΚ135 Α') εί¬ 
τε η διοίκησή τους διορίζεται από το δημόσιο ή άλλο νο¬ 
μικό πρόσωπο δημοσίου δικαίου, 

δ) οι τράπεζες στις οποίες ο πρόεδρος του διοικητικού 
συμβουλίου ή ο διοικητήςτους διορίζονται ύστερα από τη 
διατύπωση γνώμης της Βουλής, σύμφωνα με το άρθρο 
49Α του Κανονισμού της, 

ε) τα νομικά πράσωπα ιδιωτικού δικαίου και οι ενώσεις 
προσώπων τα οποία επιχορηγούνται, τακτικώς ή εκτά¬ 
κτως, από το δημόσιο ή άλλο νομικό πρόσωπο δημοσίου 
δικαίου και η επιχορήγηση αυτή υπερβαίνει το πενήντα 
τοις εκατό (50%) των ετήσιων εσόδων τους κατά το εκά¬ 
στοτε προηγούμενο έτος, 

στ) τα νομικά πρόσωπα ιδιωτικού δικαίου που ιδρύονται 
από τα νομικά πρόσωπα που αναφέρονται στις περιπτώ¬ 
σεις α' έως ε' της παρούσας παραγράφου ή αποτελούν 
συνδεδεμένη με αυτά εταιρεία κατά την έννοια του άρ¬ 
θρου 42Ε του κ.ν. 2190/1920, καθώς και οι συνδεδεμένες 
με τις εταιρείες αυτές άλλες εταιρείες. 

3. «Δημάσιες Συμβάσεις»: 

Οι συμβάσεις που καταρτίζονται μεταξύ φυσικών προ¬ 
σώπων ή νομικών προσώπων ιδιωτικού δικαίου και του νο¬ 
μικού προσώπου του Ελληνικού Δημοσίου ή άλλων νομι- 

κών προσώπωντου ευρύτερου δημόσιου τομέα και έχουν 
ως αντικείμενο την εκτέλεση έργου ή προμήθειας ή πα¬ 
ροχής υπηρεσιών, η δε αξίατσυς υπερβαίνει το ποσό των 
διακοσίων πενήντα χιλιάδων (250.000) ευρώ, καθώς επί¬ 
σης και σι συμβάσεις των οποίων η αξία είναι κατώτερη 
των διακοσίων πενήντα χιλιάδων (250.000) ευρώ αλλά 
έχουν ως αντικείμενο τμήμα, προσθήκη ή επέκταση ανα¬ 
τιθέμενου έργου, προμήθειας ή υπηρεσίας που υπερβαί¬ 
νει σε συνσλική αξία το ποσά αυτά. 

4. «Βασικάς Μέτοχος»: 

Ο μέτοχος ο οποίος, είτε βάσει του αριθμού των μετο¬ 
χών που έχει στην κυριότητάτου, υπολογιζόμενου αυτο- 
τελώς ή συγκρινόμενου με τον αριθμό μετοχών των άλ¬ 
λων μετόχων της εταιρείας είτε βάσει των δικαιωμάτων 
ψήφου που κατέχει ή άλλων ειδικών δικαιωμάτων που του 
παρέχει ο νάμος ή το καταστατικό της εταιρείας είτε βά¬ 
σει γενικών ή ειδικών συμφωνιών που έχει συνάψει με την 
εταιρεία ή άλλους μετάχους ή τρίτα πρόσωπα που εξαρ- 
τώνται οικονομικά απά αυτάν ή ενεργούν για λογαριασμά 
του, μπορεί να επηρεάζει ουσιωδώς τη λήψη των αποφά¬ 
σεων που λαμβάνουν τα αρμόδια όργανα ή στελέχη της 
εταιρείας σχετικά με τον τράπο διοίκησης και της εν γένει 
λειτουργίας της αντίστοιχης επιχείρησης. 

Ειδικότερα, ως βασικός μέτοχος θεωρείται ιδίως: 

Α. Το φυσικό ή νομικό πρόσωπο το οποίο, ανεξάρτητα 
απά το ύψος του ποσοστού επί του συνολικού μετοχικού 
κεφαλαίου που ανήκει στην κυριάτητάτου: 

α) είναι κύριος αριθμού μετοχών που υπερβαίνει τον 
αριθμό μετοχών που ανήκει σε κάθε άλλο μέτοχο ή είναι 
ίσος με τον αριθμά μετοχών άλλου μετόχου της περίπτω¬ 
σης αυτής, ή 

β) κατέχει, είτε από το καταστατικό της εταιρείας είτε 
μέσω εκχώρησης σχετικού δικαιώματος άλλων μετόχων, 
την πλειοψηφία των δικαιωμάτων ψήφου στη γενική συ¬ 
νέλευση, ή 

γ) έχει τσ δικαίωμα, είτε απά το νόμο, είτε από το κατα¬ 
στατικό της εταιρείας είτε μέσω εκχώρησης σχετικού δι¬ 
καιώματος άλλων μετάχων, να διορίζει ή να ανακαλεί δύο 
τουλάχιστον μέλη του διοικητικού συμβουλίου, ή ένα μέ¬ 
λος εφάσον αυτό ασκεί τα καθήκαντα του προέδρου ή 
αντιπροέδρου ή διευθύνοντος ή εντεταλμένου ή συ- 
μπράττοντος συμβούλου ή, εν γένει, συμβούλου με εκτε¬ 
λεστικά καθήκοντα, ή 

δ) είναι κύριος ποσοστού επί του συνολικού μετοχικού 
κεφαλαίου ή κάτοχος δικαιωμάτων ψήφου που αντιστοι¬ 
χούν τουλάχιστον στο ήμισυ του μετοχικού κεφαλαίου 
που εκπροσωπήθηκε και άσκησε το δικαίωμα ψήφου κα¬ 
τά τη λήψη της απάφασης της γενικής συνέλευσης για 
την εκλογή ή την ανάκληση του εκάστοτε τελευταίου δι¬ 
οικητικού συμβουλίου της εταιρείας ή της πλειοψηφίας 
των μελών αυτού, ή 

ε) καταρτίζει, αμέσως ή εμμέσως, συμβάσεις και εν γέ- 
νει συμφωνίες με την εταιρεία, από τις οποίες η τελευταία 
αποκτά έσοδα ή άλλα οικονομικά οφέλη τα οποία αντι¬ 
στοιχούν τουλάχιστον στο ένα πέμπτο των ακαθάριστων 
εσάδων της εταιρείας κατά το εκάστοτε προηγούμενο 
έτος. 

Β. Το φυσικό ή νομικό πρόσωπο το οποίο: 

α) είναι κύριος αριθμού μετοχών που αντιστοιχεί, ως πο¬ 
σοστό, τουλάχιστον στο πέντε τοις εκατό (5%) του συνο¬ 
λικού μετοχικού κεφαλαίου ή 

β) είναι κύριος δικαιωμάτων ψήφου που αντιστοιχούν, 
ως ποσοστό, τουλάχιστον στο πέντε τοις εκατά (5%) του 


συνόλου των δικαιωμάτων ψήφου στη γενική συνέλευση 
της εταιρείας. 

Γιατον υπαλαγισμάταυ ποσοστού επίτου μετοχικού κε¬ 
φαλαίου ή των δικαιωμάτων ψήφου που αναφέρονται στα 
υπό Α' και Β' εδάφια της παρούσας παραγράφου λαμβά- 
νεται υπόψη και ο αριθμός των μετοχών ή των δικαιωμά¬ 
των ψήφου που ανήκουν ή κατέχονται: 

- απά παρένθετα πράσωπα, 

- απά επιχειρήσεις πσυ ελέγχονται απά τον ίδιο μέτοχο, 

- απά άλλο μέτοχο με τον οποίο έχει συναφθεί συμφω¬ 
νία για τη διαμόρφωση, μέσω συντονισμένης άσκησης 
των δικαιωμάτων ψήφου που διαθέτει, διαρκούς κοινής 
πολιτικής ως προς τη διοίκηση της εταιρείας. 

Επίσης, υπολογίζονται τα δικαιώματα ψήφου τα οποία 
κατέχονται βάσει συμβάσεως ενεχύρου ή επικαρπίας ή 
ως συνέπεια λήψης ασφαλιστικού μέτρου σε βάρος του 
κυρίου των αντίστοιχων μετοχών, καθώς και ο αριθμάς με¬ 
τοχών που δεν ανήκουν στην κυριάτητά του αλλά από τις 
οποίες ο μέτοχος αυτός δικαιούται να λαμβάνει μέρισμα. 

Αριθμός μετοχών ή δικαιωμάτων ψήφου που αποκτώ¬ 
νται λάγω κληρονομικής διαδοχής υπολογίζονται μετά 
την παρέλευση τριών μηνών απά την απάκτησή τους. 

5. «Διευθυντικά στελέχη»: 

Τα πράσωπα τα οποία, είτε βάσει του νόμου που διέπει 
την οργάνωση και λειτσυργία της εταιρείας, είτε βάσει 
τσυ καταστατικού της εταιρείας, είτε κατάπιν ανάθεσης ή 
σύναψης σύμβασης με την εταιρεία, ασκούν εκτελεστικές 
αρμοδιάτητες και καθήκαντα που είναι, από τη φύση τους 
και το περιεχόμενό τους, ουσιώδεις για την επίτευξη των 
σκοπών της αντίστοιχης επιχείρησης. 

6. «Οικονομικά εξαρτημένα πράσωπα»: 

Τα φυσικά ή νομικάπρόσωπατα οποία δεν διαθέτουν οι¬ 
κονομική αυτοτέλεια σε σχέση με άλλο, ειδικώς προσδιο- 
ριζάμενο, φυσικά ή ναμικό πρόσωπα. 

7. «Παρένθετα πρόσωπα»: 

Τα φυσικά ή νσμικά πράσωπα τα οποία είναι οικονομικά 
εξαρτημένα ή ενεργούν, βάσει γενικής ή ειδικής συμφω¬ 
νίας, για λογαριασμά ή καθ’ υπάδειξη ή εντολή άλλου φυ¬ 
σικού ή νομικού προσώπου. 

8. «Εθνικό Συμβούλιο Ραδιοτηλεόρασης»: 

Η Ανεξάρτητη Αρχή τα μέλη της οποίας έχουν επιλεγεί 
σύμφωνα μετά άρθρο 101 Ατού Συντάγματος και η οποία 
ασκεί τις αρμοδιάτητέςτης και λειτουργεί σύμφωνα με το 
Ν. 2863/2000 (ΦΕΚ 262 Α'). 

Άρθρο 2 

Απαγόρευση σύναψης δημοσίων συμβάσεων με 
επιχειρήσεις μέσων ενημέρωσης 

1. Απαγορεύεται η σύναψη δημοσίων συμβάσεων με 
επιχειρήσεις μέσων ενημέρωσης, καθώς και με τους εταί¬ 
ρους, τους βασικούς μετάχους, τα μέλη των οργάνων δι¬ 
οίκησης και τα διευθυντικά στελέχη των επιχειρήσεων αυ¬ 
τών. Επίσης, απαγορεύεται η σύναψη δημοσίων συμβά¬ 
σεων με επιχειρήσεις των οποίων εταίροι ή βασικοί 
μέτοχοι ή μέλη οργάνων διοίκησης ή διευθυντικά στελέχη 
είναι επιχειρήσεις μέσων ενημέρωσης ή εταίροι ή βασικοί 
μέτοχοι ή μέλη οργάνων διοίκησης ή διευθυντικά στελέχη 
επιχειρήσεων μέσων ενημέρωσης. 

2. Η απαγάρευση σύναψης δημοσίων συμβάσεων κατα¬ 
λαμβάνει επίσης: 

α) τσυς συζύγους και τους συγγενείς, σε ευθεία γραμ¬ 
μή απεριορίστως και εκ πλαγίου μέχρι και τετάρτου βαθ¬ 
μού, των φυσικών προσώπων που υπάγονται στην παρά- 

γραφο 1, εφόσον δεν μπορούν να αποδείξουν ότι διαθέ¬ 
τουν οικονομική αυτοτέλεια σε σχέση με τα πρόσωπα αυ¬ 
τά, 

β) κάθε άλλο παρένθετο πρόσωπο, 

γ) τους εταίρους και τους βασικούς μετόχους των εταί¬ 
ρων και των βασικών μετόχων που υπάγονται στην παρά¬ 
γραφο 1, 

δ) κάθε φυσικό ή νομικό πρόσωπο το οποίο, χωρίς να εί¬ 
ναι μέτοχος, ελέγχει, άμεσα ή έμμεσα, μία ή περισσότε¬ 
ρες επιχειρήσεις μέσων ενημέρωσης ή ασκεί, άμεσα ή έμ¬ 
μεσα, ουσιώδη επιρροή στη λήψη των αποφάσεων που 
λαμβάνονται, από τα όργανα διοίκησης ή τα διευθυντικά 
στελέχη, σχετικά με τη δισίκηση και την εν γένει λειτουρ¬ 
γία των επιχειρήσεων αυτών. 

3. Από την απαγόρευση του παρόντος άρθρου εξαι¬ 
ρούνται οι δημάσιες συμβάσεις των οπσίωντο αντικείμε¬ 
νο έχει άμεση ή έμμεση σχέση με το αντικείμενο των δρα¬ 
στηριοτήτων των επιχειρήσεων μέσων ενημέρωσης. 

Επίσης, εξαιρούνται οι δημόσιες συμβάσεις που καταρ¬ 
τίζονται με επιχειρήσεις των οποίων βασικάς μέτοχος εί¬ 
ναι πολιτικά κόμμα που εκπροσωπείται στη Βουλή των Ελ¬ 
λήνων, ή εκπρόσωπος αυτού, εκτός εάν στις επιχειρήσεις 
αυτές συμμετέχει άλλος βασικάς μέτοχος που κατέχει τις 
ασυμβίβαστες ιδιότητες του άρθρου 3. 

Άρθρο 3 

Ασυμβίβαστες ιδιότητες 

1. Η ιδιότητα του ιδιοκτήτη, του εταίρου, του βασικού 
μετόχου, του μέλους οργάνου διοίκησης ή του διευθυντι¬ 
κού στελέχους επιχείρησης μέσων ενημέρωσης είναι 
ασυμβίβαστη με την ιδιάτητατου ιδιοκτήτη, του εταίρου, 
του βασικού μετάχου, του μέλους οργάνου διοίκησης ή 
του διευθυντικού στελέχους επιχείρησης πσυ καταρτίζει 
δημάσιες συμβάσεις, η σύναψη των σποίων απαγορεύε¬ 
ται σύμφωνα με το άρθρο 2, καθώς και με την ιδιάτητατου 
εταίρου ή του βασικού μετάχου των εταίρων ή των βασι¬ 
κών μετόχων της επιχείρησης αυτής. 

2. Η ασυμβίβαστη ιδιότητα του παρόντος άρθρου συ¬ 
ντρέχει και στην περίπτωση που ιδιοκτήτης, βασικάς μέ- 
τοχσς, εταίρος, μέλος οργάνου διοίκησης ή διευθυντικό 
στέλεχσς επιχείρησης που καταρτίζει δημόσιες συμβά¬ 
σεις είναι σύζυγας ή συγγενής, σε ευθεία γραμμή απε- 
ριορίστως και εκ πλαγίου μέχρι και τετάρτου βαθμού, ο 
οποίος δεν μπορεί να αποδείξει ότι διαθέτει οικονομική 
αυτοτέλεια σε σχέση με ιδισκτήτη, εταίρο, βασικό μέτοχσ, 
μέλος οργάνου διοίκησης ή διευθυντικό στέλεχος επιχεί¬ 
ρησης μέσων ενημέρωσης, καθώς επίσης και σε κάθε άλ¬ 
λη περίπτωση που οι ανωτέρω ιδιάτητες κατέχονται απά 
παρένθετο πράσωπο. 

3. Οι επιχειρήσεις μέσων ενημέρωσης, κατά την υπαβο- 
λή της αίτησης χορήγησης άδειας λειτουργίας, εφόσον 
αυτή απαιτείται από την οικεία νομοθεσία, ή, εν γένει, κα¬ 
τά την έναρξη της δραστηριάτητάς ταυς, υποχρεσύνται 
να υποβάλλουν στο Εθνικά Συμβούλιο Ραδιοτηλεόρασης 
υπεύθυνη δήλωση του άρθρου 8 του Ν. 1599/1986 (ΦΕΚ 
75 Α'), όπως ισχύει, ότι δεν κατέχουν, κατά το χρόνο της 
υποβολής της ανωτέρω δήλωσης, την ασυμβίβαστη ιδιό¬ 
τητα ταυ παρόντος άρθρου. Η υποχρέωση του προηγού¬ 
μενου εδαφίου ισχύει και για τους εταίρους, τους βασι¬ 
κούς μετόχους, τα μέλη των οργάνων διοίκησης και τα δι¬ 
ευθυντικά στελέχη των επιχειρήσεων αυτών, καθώς και 
για τους εταίρους και τους βασικούς μετόχους των εταί¬ 
ρων και των βασικών μετόχων αυτών. Επίσης, η υποχρέ¬ 


ωση της παρούσας παραγράφου ισχύει και σε κάθε περί¬ 
πτωση μεταβίβασης της επιχείρησης μέσων ενημέρωσης 
ή εταιρικών μεριδίων αυτής ή μεταχών των σποίων η με¬ 
ταβίβαση συνεπάγεται, για το πράσωπο που τις αποκτά, 
την κτήση της ιδιάτηταςτου βασικού μετάχου. 

Άρθρο 4 

Υποχρέωση διασταύρωσης στοιχείων επιχειρήσεων 
που συνάπτουν δημόσιες συμβάσεις 

1. Πριν από την έκδοση της πράξης κατακύρωσης ή της 
απευθείας ανάθεσης και πάντως πριν από την υπογραφή 
της αντίστοιχης δημόσιας σύμβασης, σι αναθέτουσες αρ¬ 
χές του Δημοσίου και των άλλων νομικών προσώπων του 
ευρύτερου δημάσιου τομέα υποχρεούνται να διασταυ¬ 
ρώνουν τα στοιχεία τα οποία υποβάλλουν όλες οι επιχει¬ 
ρήσεις που συνάπτουν δημόσιες συμβάσεις, σύμφωνα με 
το άρθρο 3 του Π.Δ. 82/1996 (ΦΕΚ 66 Ά), με τα στοιχεία 
που τηρούνται για τις επιχειρήσεις μέσων ενημέρωσης 
στσ μητρώο επιχειρήσεωντου Τμήματος Ελέγχου Διαφά- 
νειαςτου Εθνικού Συμβουλίου Ραδιοτηλεόρασης σύμφω¬ 
να με τις διατάξεις των άρθρων 7 παρ. 2 εδάφ. β' ταυ Ν. 
2863/2000 (ΦΕΚ 262 Α') και 10α παρ. 1 εδάφ. α'του Π.Δ. 
213/1995 (ΦΕΚ 112 Ά), άπως αυτά προστέθηκε με το άρ¬ 
θρο 1 παρ. 2του Π.Δ. 310/1996 (ΦΕΚ214Ά). 

Η υπαγωγή της σύναψηςτων δημοσίων συμβάσεων στη 
διαδικασία διασταύρωσης στοιχείων που προβλέπεται 
στο παρόν άρθρο αναφέρεται υποχρεωτικά σε όλες τις 
διακηρύξεις, πρακηρύξεις και προσκλήσεις ενδιαφέρο- 
ντσς που εκδίδονται από τις αναθέτουσες ή άλλες αρμά- 
διες αρχές. 

2. Για τη διενέργεια της διασταύρωσης των στοιχείων 
που αναφέρονται στην παράγραφο 1, οι αναθέτουσες αρ¬ 
χές υποβάλλουν ειδικό έγγραφο στο Τμήμα Ελέγχου Δια¬ 
φάνειας του Εθνικού Συμβουλίου Ραδιοτηλεόρασης, με 
το οποίο ζητούν την έκδοση πιστοπσιητικού που να βε¬ 
βαιώνει τη μη συνδρομή των ασυμβίβαστων ιδιοτήτων 
που προβλέπονται στο άρθρο 3.0 Πρόεδρος του Εθνικού 
Συμβουλίου Ραδιοτηλεόρασης, ή το εξουσιοδοτημένο 
από την ολομέλεια της Αρχής μέλοςτου, εκδίδει το σχετι¬ 
κό πιστοποιητικό, εντός αποκλειστικής προθεσμίας δέκα 
εργάσιμων ημερών από την περιέλευση του εγγράφου 
της αναθέτουσας αρχής στο Τμήμα Ελέγχου Διαφάνειας 
σε τρία πρωτάτυπα. Τ ο ένα πρωτότυπα φυλάσσεται σε ει¬ 
δικά φάκελο που τηρείται στο Τμήμα Ελέγχου Διαφάνει¬ 
ας και τα άλλα δύο επισυνάπτονται στο σώμα της δημό¬ 
σιας σύμβασης, στο κείμενο της οποίας αναγράφεται 
υποχρεωτικά ο αριθμός πρωτοκόλλου που φέρει το πι¬ 
στοποιητικό. Η αναθέτουσα αρχή μπορεί να ζητά την έκ¬ 
δοση του πιστοποιητικού σε μεγαλύτερο αριθμά πρωτο¬ 
τύπων, ανάλογα με τον αριθμά των συμβαλλομένων. 

3. Εάν το Εθνικό Συμβούλιο Ραδιοτηλεόρασης διαπι¬ 
στώσει ότι συντρέχσυν οι ασυμβίβαστες ιδιότητεςτου άρ- 
θρσυ 3, ο Πρόεδρος του Εθνικού Συμβουλίου Ραδιοτηλε¬ 
όρασης, ή το εξουσιοδοτημένο από την ολομέλεια της 
Αρχής μέλος του, εκδίδει εντός της ίδιας προθεσμίας 
σχετική απορριπτική πράξη, πλήρως και ειδικώς αιτιολο¬ 
γημένη. 

4. Η προθεσμία που προβλέπεται στην παράγραφο 2 για 
την έκδοση τσυ πιστοπσιητικού που βεβαιώνει τη μη συν¬ 
δρομή των ασυμβίβαστωντου άρθρου 3 παρατείνεται κα¬ 
τά δέκα εργάσιμες ημέρες εφόσσν τα υποβληθέντα προς 
διασταύρωση στοιχεία είναι ελλιπή ή χρήζουν ουσιωδών 
διευκρινίσεων σύμφωνα με την αιτιολογημένη κρίση τσυ 




2820 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Εθνικού Συμβουλίου Ραδιοτηλεόρασης. Σε περίπτωση 
συνδρομής επιτακτικού και επείγοντος λόγου δημοσίου 
συμφέροντος, ο οποίος εξειδικεύεται στο έγγραφο της 
αναθέτουσας αρχής και βεβαιώνεται από το Εθνικό Συμ¬ 
βούλιο Ραδιοτηλεόρασης, οι ανωτέρω προθεσμίες συ- 
ντέμνονται κατά το ήμισυ. 

5. Σε περίπτωση καθυστέρησης της αναθέτουσας αρ¬ 
χής, η διαδικασία διασταύρωσης του παρόντος άρθρου 
μπορεί να ενεργοποιηθεί από την επιλεγείσα επιχείρηση 
ή κάθε άλλη επιχείρηση που έχειέννομο συμφέρον να διε- 
νεργηθεί η διασταύρωση αυτή. 

6. Σε περίπτωση που οι προθεσμίες ενέργειας του Εθνι¬ 
κού Συμβουλίου Ραδιοτηλεόρασης που προβλέπονται 
στο παρόν άρθρο παρέλθουν χωρίς να έχει εκδοθεί το πι¬ 
στοποιητικό ή η απορριπτική πράξη, που προβλέπονται 
στις παραγράφους 2 και 3, η αναθέτουσα αρχή υποχρε- 
ούται να καταρτίσει τη δημόσια σύμβαση, με την επιφύ¬ 
λαξη των οριζομένων στις παραγράφους 7 και 8. 

7. Η διοικητική διαδικασία ελέγχου που ορίζεται στο άρ¬ 
θρο αυτό για την τήρηση της απαγόρευσης και των ασυμ¬ 
βίβαστων ιδιοτήτων που προβλέπονται στον παρόντα νό¬ 
μο, είναι ανεξάρτητη και καταρχήν δεν υποκαθιστά ούτε 
περιορίζει τις διενεργούμενες σε οποιοδήποτε στάδιο 
της κατάρτισης των δημοσίων συμβάσεων διοικητικές 
διαδικασίες ελέγχου που προβλέπονται σε άλλες διατά¬ 
ξεις και οι οποίες έχοντας ως περιεχόμενο τον έλεγχο της 
εν γένει νομιμότητας της διαδικασίας κατάρτισης των δη¬ 
μοσίων συμβάσεων περιλαμβάνουν και τον έλεγχο τηςτή- 
ρησης των περιορισμών που τίθενται με τον παρόντα νό¬ 
μο. Με εξαίρεση τον έλεγχο που διενεργείται από τις δι¬ 
καστικές αρχές στο πλαίσιο της δικαιοδοτικής 
λειτουργίας τους, σε κάθε άλλη περίπτωση η κρίση που 
διατυπώνει το Εθνικό Συμβούλιο Ραδιοτηλεόρασης για τη 
συνδρομή ή μη των ασυμβίβαστων ιδιοτήτων που προ- 
βλέπονται στο άρθρο 3, με την έκδοση ρητής διοικητικής 
πράξης στο πλαίσιο της διοικητικής διαδικασίας του πα¬ 
ρόντος άρθρου, δεσμεύει τα κάθε είδους όργανα που 
ελέγχουν τη νομιμότητα της κατάρτισης των δημοσίων 
συμβάσεων, σε οποιοδήποτε στάδιο αυτής. 

8. Κατά των πράξεων ή παραλείψεων του Εθνικού Συμ¬ 
βουλίου Ραδιοτηλεόρασης που εκδίδονται ή τελούνται, 
αντίστοιχα, στο πλαίσιο της διαδικασίας του παρόντος 
άρθρου, οι έχοντες έννομο συμφέρον, συμπεριλαμβανο¬ 
μένου του νομικού προσώπου του δημοσίου, μπορούν να 
ασκήσουν ενώπιοντου Συμβουλίου της Επικρατείας αίτη¬ 
ση ακυρώσεως, καθώς και τα ασφαλιστικά μέτρα που 
προβλέπονται στο άρθρο 3 του Ν. 2522/1997 (ΦΕΚ 178 
Α'), ανεξάρτητα από τη φύση της σχετικής διαφοράς. 

9. Η δημάσια σύμβαση που καταρτίζεται ή υπογράφεται 
χωρίς προηγουμένως να έχει τηρηθεί η διοικητική διαδι¬ 
κασία της παραγράφου 1 ή παρά την έκδοση, εντάς της 
οριζάμενης αποκλειστικής προθεσμίας, της απορριπτι¬ 
κής πράξης του Εθνικού Συμβουλίου Ραδιοτηλεόρασης 
που προβλέπεται στην παράγραφο 3, είναι άκυρη. 

Άρθρο 5 

Διοικητικές και ποινικές κυρώσεις 

1. Η κατοχή απά επιχείρηση μέσων ενημέρωσης των 
ασυμβίβαστων ιδιοτήτων του άρθρου 3 επισύρει την επι¬ 
βολή από το Εθνικό Συμβούλιο Ραδιοτηλεόρασης της δι¬ 
οικητικής κυρώσεως του προστίμου, ύψους μέχρι το εκα¬ 
τό τοις εκατό του κεφαλαίου της ή της αξίας του πάγιου 
εξοπλισμού της. Σε περίπτωση υποτροπής, το Εθνικά 


Συμβούλιο Ραδιοτηλεόρασης μπορεί να επιβάλλει τη δι¬ 
οικητική κύρωση είτε της ανάκλησης της άδειάς της είτε 
της διακοπήςτης λειτουργίας ή της δραστηριάτητάς της, 
ανάλογα με το νομικό καθεστώς που διέπει την έναρξη 
λειτουργίας της ειδικότερης κατηγορίας των μέσων ενη¬ 
μέρωσης στην οποία ανήκει η επιχείρηση που κατέχει την 
ασυμβίβαστη ιδιότητα, με εξαίρεση τις επιχειρήσεις που 
υπάγονται στην περίπτωση α' της παραγράφου 1 του άρ¬ 
θρου 1. 

Επίσης, οι κυρώσεις της παρούσας παραγράφου επι¬ 
βάλλονται και σε κάθε περίπτωση που το Εθνικά Συμβού¬ 
λιο Ραδιοτηλεάρασης κρίνει, με ειδικά αιτιολογημένη 
απόφασή του, ότι μία επιχείρηση μέσων ενημέρωσης 
ασκεί ή επιδιώκει να ασκήσει, με άμεσο ή έμμεσο τρόπο, 
αθέμιτη επιρροή στη διαδικασία σύναψης μίας ή περισ¬ 
σοτέρων δημοσίων συμβάσεων. 

2. Η κατοχή των ασυμβίβαστων ιδιοτήτωντου άρθρου 3 
από βασικό μέτοχο επιχείρησης μέσων ενημέρωσης επι¬ 
σύρει την επιβολή από το Εθνικό Συμβούλιο Ραδιοτηλεό¬ 
ρασης, αποκλειστικά στο πράσωπο αυτά, της διοικητικής 
κυρώσεως του προστίμου, ύψους έως το δεκαπλάσιο της 
ονομαστικής ή, εάν πράκειται για εισηγμένες σε χρηματι¬ 
στήριο αξιών μετοχές, της χρηματιστηριακής αξίας του 
συνόλου των μετοχών που συνυπολογίστηκαν για το χα¬ 
ρακτηρισμό του εγκαλούμενου προσώπου ως βασικού 
μετόχου επιχείρησης μέσων ενημέρωσης. Σε περίπτωση 
υποτροπής, το ύψος του προστίμου μπορεί να ανέλθει 
στο εικοσαπλάσιο της ανωτέρω αξίας των μετοχών. Για 
τον υπολογισμό της χρηματιστηριακής αξίας των μετο¬ 
χών λαμβάνεται υπόψη ο μέσος όρος των τελευταίων 
τριάντα ημερών πριν από την κτήση της ασυμβίβαστης 
ιδιότητας, σύμφωνα με τα δελτία τιμών που εκδίδονται 
από το οικείο χρηματιστήριο αξιών. 

Με την ίδια απόφαση, το Εθνικό Συμβούλιο Ραδιοτηλε¬ 
όρασης επιβάλλει στον εγκαλούμενο μέτοχο την υποχρέ¬ 
ωση να εκποιήσει, εντός προθεσμίας που δεν μπορεί να 
υπερβαίνει τους τρεις μήνες από την κοινοποίηση της 
απόφασης, το συνολικό ή τον υπερβαίνοντα, κατά περί¬ 
πτωση, αριθμό μετοχών ή δικαιωμάτων ψήφου, βάσει των 
οποίων χαρακτηρίστηκε ως βασικάς μέτοχος της επιχεί¬ 
ρησης μέσων ενημέρωσης ή της επιχείρησης που καταρ¬ 
τίζει δημόσιες συμβάσεις, κατ’ ελεύθερη επιλογή του με- 
τάχου. 

Σε περίπτωση μη συμμάρφωσης και όσο χρόνο αυτή 
διαρκεί, ο ανωτέρω αριθμός μετοχών ή δικαιωμάτων ψή¬ 
φου δεν λαμβάνεται υπάψη ούτε για τον υπολογισμό της 
απαρτίας για τη νόμιμη συγκρότηση των γενικών συνε¬ 
λεύσεων ούτε για τον υπολογισμό της πλειοψηφίας για τη 
λήψη αποφάσεων απά τις γενικές συνελεύσεις των ανω¬ 
τέρω επιχειρήσεων. 

Σε κάθε περίπτωση, εφόσον τρεις μήνες μετά την παρέ¬ 
λευση της προθεσμίας που αναφέρεται στην ανωτέρω 
απόφαση του Εθνικού Συμβουλίου Ραδιοτηλεόρασης ο 
μέτοχος εξακολουθεί να μην συμμορφώνεται με αυτήν, 
το σύνολο των μετοχών της επιχείρησης μέσων ενημέρω¬ 
σης που ανήκουν σε αυτόν, θεωρούνται αυτοδικαίως άκυ¬ 
ρες και το αρμάδιο όργανο της εταιρείας ή, εάν πρόκειται 
για μετοχές εισηγμένες σε ημεδαπό Χρηματιστήριο, το 
Κεντρικό Αποθετήριο Αξιών, οφείλει να τον διαγράψει 
από τα οικεία βιβλία μετόχων ή βάσεις δεδομένων, αντί¬ 
στοιχα. Κατά τα λοιπά, εφαρμάζεται αναλόγως η διάταξη 
του στοιχείου ε' της παρ. 2 του άρθρου 12 του κ.ν. 
2190/1920, του προϊάντοςτης σχετικής εκποίησης αποδι- 
δομένου στον κύριο των ακυρούμενων μετοχών. 

3. Σε περίπτωση που η ασυμβίβαστη ιδιότητα του άρ¬ 
θρου 3 κατέχεται από εταίρο επιχείρησης μέσων ενημέ¬ 
ρωσης εφαρμόζεται αναλόγως η παράγραφος 2. 

4. Η κατοχή της ασυμβίβαστης ιδιότητας του άρθρου 3 
από μέλος του οργάνου διοίκησης ή διευθυντικά στέλε¬ 
χος επιχείρησης μέσων ενημέρωσης επισύρει την επιβο¬ 
λή απά το Εθνικά Συμβούλιο Ραδιοτηλεόρασης, αποκλει¬ 
στικά στο πράσωπο αυτό, της διοικητικής κύρωσης του 
προστίμου, ύψους μέχριτο εικοσαπλάσιο των συνολικών 
αποδοχών και αποζημιώσεων που έλαβαν από την εται¬ 
ρεία κατά το προηγούμενο έτος. Σε περίπτωση υποτρο¬ 
πής, το Εθνικά Συμβούλιο Ραδιοτηλεόρασης μπορεί να 
επιβάλλειτην κύρωση της απαγόρευσης εκλογής ή διορι¬ 
σμού, από ένα μέχρι πέντε έτη, σε θέση μέλους οργάνου 
διοίκησης ή διευθυντικού στελέχους επιχείρησης μέσων 
ενημέρωσης. 

5. Η απόφαση για την επιβολή των διοικητικών κυρώσε¬ 
ων του παρόντος άρθρου πρέπει να είναι πλήρως και ειδι- 
κώς αιτιολογημένη και λαμβάνεται ύστερα απά ακράαση 
των εγκαλούμενων προσώπων, σύμφωνα με τη διαδικα¬ 
σία που προβλέπεται για την επιβολή κυρώσεων απά το 
Εθνικά Συμβούλιο Ραδιοτηλεόρασης. Σε κάθε περίπτω¬ 
ση, η επιλογή του είδους και η επιμέτρηση των διοικητι¬ 
κών κυρώσεων που επιβάλλονται για κάθε παραβίαση των 
διατάξεων του παρόντος κεφαλαίου γίνεται με βάση την 
αρχή της αναλογικάτητας λαμβανομένων ιδίως υπόψη 
της τυχόν ωφέλειας που αποκομίστηκε από την παραβία¬ 
ση αυτή, καθώς και των ειδικών συνθηκών και περιστάσε¬ 
ων τέλεσής της. 

6. Σε περίπτωση εταιρειών των οποίων οι μετοχές είναι 
εισηγμένες σε ημεδαπά Χρηματιστήριο Αξιών, οι σχετικές 
κυρωτικές αποφάσεις του Εθνικού Συμβουλίου Ραδιοτη- 
λεάρασης κοινοποιούνται αμελλητί στην Επιτροπή Κεφα¬ 
λαιαγοράς. 

7. Η επιβολή των διοικητικών κυρώσεων του παράντος 
άρθρου είναι ανεξάρτητη απάτην ύπαρξη ποινικής ή αστι¬ 
κής ευθύνης των ίδιων προσώπων. 

8. Τα εδάφια δ', ε', στ' και ζ'της παραγράφου 2 μπορεί 
να εφαρμόζονται αναλόγως σε κάθε περίπτωση που το 
όργανο διοίκησης της επιχείρησης μέσων ενημέρωσης ή 
της επιχείρησης που καταρτίζει δημόσιες συμβάσεις λαμ¬ 
βάνει γνώση με οποιονδήποτε τράπο άτι εταίρος ή βασι¬ 
κός μέτοχός της κατέχει τις ασυμβίβαστες ιδιότητες του 
άρθρου 3. Η σχετική προθεσμία εκποίησης τάσσεται με 
ειδικά έγγραφο που απευθύνει το άργανο διοίκησης της 
επιχείρησης στον ανωτέρω εταίρο ή βασικά μέτοχο. 

9. Η υπογραφή δημοσίων συμβάσεων χωρίς προηγου¬ 
μένως να έχει τηρηθεί η διαδικασία διασταύρωσης του 
άρθρου 4 ή παρά την έκδοση της απορριπτικής πράξης 
του Εθνικού Συμβουλίου Ραδιοτηλεόρασης που προβλέ- 
πεται στην παράγραφο 3 του ίδιου άρθρου επισύρει για 
τους φορείς των αρμάδιων οργάνων των αναθετουσών 
αρχών του ευρύτερου δημάσιου τομέα, οι οποίοι προβαί¬ 
νουν εν γνώσει τους στην ανωτέρω υπογραφή, την ποινή 
της φυλάκισης τουλάχιστον ενός έτους. 

Επίσης, τα μέλη και το επιστημονικό ή διοικητικό προ¬ 
σωπικό του Εθνικού Συμβουλίου Ραδιοτηλεόρασης τα 
οποία δεν προβαίνουν, υπαιτίως, σε όλες τις ενέργειες 
που απαιτούνται για την έκδοση εντός της οριζόμενης 
προθεσμίας του πιστοποιητικού ή της απορριπτικής πρά¬ 
ξης, που προβλέπονται στις παραγράφους 2 και 3 του άρ¬ 
θρου 4, τιμωρούνται με ποινή φυλάκισης τουλάχιστον έξι 
μηνών. 


Άρθρο 6 

Συνεργασία του Ε.Σ.Ρ. με άλλους φορείς 

1. Το Εθνικά Συμβούλιο Ραδιοτηλεάρασης, κατά την 
άσκηση των αρμοδιοτήτων του για την έκδοση του πιστο¬ 
ποιητικού και την επιβολή των διοικητικών κυρώσεων που 
προβλέπονται στα άρθρα 4 και 5, αντίστοιχα, μπορεί να 
απευθύνεται και να ζητά στοιχεία απά επιχειρήσεις μέσων 
ενημέρωσης, καθώς και απά κάθε άλλη επιχείρηση και εν 
γένει δημόσιο ή ιδιωτικό φορέα και υπηρεσία, σύμφωνα 
μετά οριζόμενα στα άρθρα 4 παρ. 2του Ν. 2863/2000 και 
ΙΟΑπαρ. 1 περιπτώσεις γ'καιδ'του Π.Δ. 213/1995, άπως 
αυτάπροστέθηκεμετο άρθρο 1 παρ. 2τουΠ.Δ. 310/1996. 

Ειδικάτερα, το Εθνικό Συμβούλιο Ραδιοτηλεόρασης 
μπορεί να ζητάτην αποστολή στοιχείωνπου αφορούν στη 
λειτουργία και στις συναλλαγές των επιχειρήσεων μέσων 
ενημέρωσης ή των επιχειρήσεων που καταρτίζουν δημό¬ 
σιες συμβάσεις, ιδίως απά τις αρμάδιες υπηρεσίες των 
Υπουργείων Οικονομίας και Οικονομικών, Ανάπτυξης, Πε¬ 
ριβάλλοντος, Χωροταξίας και Δημόσιων Έργων, Τύπου 
και Μέσων Μαζικής Ενημέρωσης, της Επιτροπής Κεφα¬ 
λαιαγοράς, των Χρηματιστηρίων Αξιών, του Κεντρικού 
Αποθετηρίου Αξιών, του Σώματος Δίωξης Οικονομικού 
Εγκλήματος, των Επαγγελματικών Επιμελητηρίων ή αντι¬ 
προσωπευτικών Οργανώσεων ή Συνδέσμων, καθώς και 
εταιρειών ορκωτών ελεγκτών. Η αποστολή όλων των ζη¬ 
τούμενων στοιχείων είναι υποχρεωτική και γίνεται εντάς 
εύλογης προθεσμίας που τάσσεται απά το Εθνικό Συμ¬ 
βούλιο Ραδιοτηλεόρασης. Επίσης, το Εθνικό Συμβούλιο 
Ραδιοτηλεόρασης μπορεί να ζητάτην αποστολή στοιχεί¬ 
ων από αλλοδαπούς ιδιωτικούς φορείς ή δημόσιες υπη¬ 
ρεσίες ή δικαστικές αρχές άλλων κρατών στο πλαίσιο, 
ιδίως, των ισχυουσών συμβάσεων διεθνούς συνεργασίας 
και δικαστικής συνδρομής. 

2. Κατά την επεξεργασία των στοιχείων που αποοτέλ- 
λονταιοτο Εθνικά Συμβούλιο Ραδιοτηλεάρασης στο πλαί¬ 
σιο της εφαρμογής του παράντος άρθρου, ισχύει η υπο¬ 
χρέωση εχεμύθειας που προβλέπεται για τα μέλη, καθώς 
και για το επιστημονικά και το διοικητικό προσωπικό του 
Εθνικού Συμβουλίου Ραδιοτηλεόρασης, στα άρθρα 3 
παρ. 7 και 6 παρ. 6 του Ν. 2863/2000. 

ΚΕΦΑΛΑΙΟ Β' 

ΡΥΘΜΙΣΕΙΣ ΓΙΑ ΘΕΜΑΤΑ ΤΟΥ ΕΥΡΥΤΕΡΟΥ 
ΤΟΜΕΑ ΤΩΝ ΜΕΣΩΝ ΕΝΗΜΕΡΩΣΗΣ 

Αρθρο 7 

1. Οι άροι και οι προϋποθέσεις που προβλέπονται στην 
παράγραφο 15 του άρθρου 6 του Ν. 2328/1995 για τη δι¬ 
κτύωση μεταξύ ραδιοφωνικών σταθμών που κατέχουν 
άδεια λειτουργίας για διαφορετικά νομό ισχύουν και για 
τη δικτύωση με ραδιοφωνικούς σταθμούς που θεωρού¬ 
νται ως νομίμως λειτουργούντες σύμφωνα με την παρά¬ 
γραφο 1 του άρθρου 53 του Ν. 2778/1999 (ΦΕΚ295 Α'). 

Ως έναρξη ισχύος της παραγράφου αυτής ορίζεται η 1η 
Ιανουαρίου 2001. 

2. Η παράγραφος 3 του άρθρου 17 του Ν. 2644/1998 
(ΦΕΚ 233 Α') αντικαθίσταται ως εξής: 

«Οι άδειες λειτουργίας του άρθρου 5 παρ. 1 του Ν. 
2328/1995 , η ισχύς των οποίων παρατάθηκε με τη διάτα¬ 
ξη του άρθρου 4 του Ν. 2438/1996 (ΦΕΚ 211 Α'), εξακο¬ 
λουθούν να ισχύουν μέχρι την πρώτη εφαρμογή του άρ- 

θρου 2 παρ. 1 του Ν. 2328/1995 με την έκδοση αδειών λει¬ 
τουργίας για την αντίστοιχη γεωγραφική περιοχή.» 

3. Το εδάφιο α'της παραγράφου 20 του άρθρου 3 του 
Ν. 2328/1995 αντικαθίσταται ως εξής: 

«Οι τηλεοπτικοί σταθμοί εθνικής και περιφερειακής εμ¬ 
βέλειας υποχρεούνται να μεταδίδουν, κάθε ημέρα και με¬ 
ταξύ των ωρών 16.00 έως 22.00 ένα τουλάχιστον δελτίο 
ειδήσεων στην ελληνική νοηματική γλώσσα με ταυτόχρο¬ 
νη αναγραφή υποτίτλων για την ενημέρωση των κωφών 
ατόμων, ελάχιστης διάρκειας επτά πρώτων λεπτών (7').» 

Επίσης, το εδάφιο γ' της ίδιας παραγράφου αντικαθί¬ 
σταται ως εξής: 

«Οι παρουσιαστές της ελληνικής νοηματικής γλώσσας 
επιλέγονται από τους τηλεοπτικούς σταθμούς μετά από 
πρόταση της Ομοσπονδίας Κωφών Ελλάδος.» 

4. Η ψηφοφορία στις γενικές συνελεύσεις των επιχειρή¬ 
σεων μέσων ενημέρωσης, που λειτουργούν ως ανώνυμες 
εταιρείες, για το διορισμό και την ανάκληση ή την παύση 
των μελώντου διοικητικού συμβουλίου, γίνεται με ονομα¬ 
στική κλήση των μετόχων και πάντοτε με τρόπο που να 
διασφαλίζει ότι το περιεχόμενο της ψήφου του κάθε με¬ 
τόχου μπορεί να γίνει γνωστό, όποτε αυτό ζητηθεί, στους 
άλλους μετόχους, καθώς και στις αρμόδιες διοικητικές 
αρχές. 

5. Στις επιχειρήσεις μέσων ενημέρωσης, οι οποίες 
ασκούν τη δραστηριότητα της περ. δ'της παραγράφου 
1 του άρθρου 1 του παρόντος νόμου και λειτουργούν με 
οποιαδήποτε νομική μορφή εφαρμόζονται αναλόγως οι 
διατάξεις της παραγράφου 2 του άρθρου 2 του 
Ν.2644/1998. Επίσης, οι επιχειρήσεις αυτές υποχρεού- 
νται να υποβάλλουν στο Τμήμα Ελέγχου Διαφάνειας του 
Εθνικού Συμβουλίου Ραδιοτηλεόρασης τα στοιχεία που 
ορίζονται στις περιπτώσεις α' και β' της παραγράφου 1 
του άρθρου 8 του ίδιου νόμου. Σε περίπτωση μη υποβο¬ 
λής ή υποβολής ελλιπών στοιχείων, το Εθνικό Συμβούλιο 
Ραδιοτηλεόρασης τάσσει στις ανωτέρω επιχειρήσεις 
εύλογη προθεσμία για την υποβολή ή, αντίστοιχα, τη συ¬ 
μπλήρωση των προβλεπόμενων στοιχείων. Εάν η προθε¬ 
σμία αυτή παρέλθει άπρακτη, για λόγους που οφείλο¬ 
νται σε υπαιτιότητα των επιχειρήσεων, το Εθνικό Συμ¬ 
βούλιο Ραδιοτηλεόρασης επιβάλλει τις διοικητικές 
κυρώσεις που προβλέπονται στην παράγραφο 1 του άρ¬ 
θρου 6 του παρόντος νόμου. 

Η παράγραφος αυτή εφαρμόζεται και στις επιχειρήσεις 
που εκδίδουν έντυπα εκπαιδευτικού ή επιστημονικού χα¬ 
ρακτήρα. 

6. Το εδάφιο α'της παραγράφου 3 του άρθρου 10 του 
Ν. 2328/1995 αντικαθίσταται ως εξής: 

«Για την άσκηση του επαγγέλματος του παραγωγού 
οπτικοακουστικών έργων απαιτείται η εγγραφή, υπό την 
ιδιότητα αυτή, στο οικείο επαγγελματικό επιμελητήριο.» 

Άρθρο 8 

1. Οι κάτοχοι άδειας λειτουργίας ραδιοφωνικού σταθ¬ 
μού ελεύθερης λήψης, οι οποίοι μεταδίδουν πρόγραμμα 
ενημερωτικού χαρακτήρα τουλάχιστον δώδεκα ώρες κά¬ 
θε ημέρα και απασχολούν συνεχώς, με σύμβαση εργα¬ 
σίας περισσότερα από τριάντα πέντε (35) άτομα, που εί¬ 
ναι εγγεγραμμένα στην Ένωση Συντακτών Ημερήσιων 
Εφημερίδων Αθηνών ή στην Ένωση Συντακτών Ημερή¬ 
σιων Εφημερίδων Μακεδονίας-Θράκης ή σε άλλη ανα¬ 
γνωρισμένη ένωση συντακτών τοπικού χαρακτήρα, υπο- 
χρεούνται στη βέλτιστη κάλυψη του νομού για τον οποίο 


έχουν λάβει άδεια λειτουργίας. Γιατο σκοπό αυτόν και σε 
περίπτωση που λόγω γεωφυσικών ή άλλων ιδιομορφιών η 
κάλυψη αυτή δεν είναι τεχνικώς εφικτή, οι ανωτέρω σταθ¬ 
μοί μπορούν να χρησιμοποιούν δευτερεύουσες θέσεις 
εκπομπής, ύστερα από έγκριση του Υπουργείου Μεταφο¬ 
ρών και Επικοινωνιών, με όρους που διασφαλίζουν την 
απρόσκοπτη και ασφαλή λειτουργία κάθε άλλης νομίμως 
λειτουργούσας υπηρεσίας. Τις ανωτέρω δευτερεύουσες 
θέσεις εκπομπής δύναται να χρησιμοποιεί ποσοστό έως 
20% εκ των κατόχων άδειας λειτουργίας ραδιοφωνικού 
σταθμού ελεύθερης λήψης ανά νομό, οι οποίοι πληρούν 
τις προϋποθέσεις του ανωτέρω πρώτου εδαφίου. 

2. Ως πρόγραμμα ενημερωτικού χαρακτήρα θεωρείται, 
ιδίως, το πρόγραμμα το οποίο περιλαμβάνει τη μετάδοση 
ειδήσεων για πολιτικά, κοινωνικά, οικονομικά, πολιτιστικά 
και αθλητικά γεγονότα και εκδηλώσεις, καθώς και σχόλια, 
συνεντεύξεις ή συζητήσεις για τα θέματα αυτά. 

3. Η συνδρομή των προϋποθέσεων που προβλέπονται 
στο παρόν άρθρο σχετικά με τον ενημερωτικό χαρακτήρα 
του μεταδιδόμενου προγράμματος και τον αριθμό του 
απασχολούμενου προσωπικού, διαπιστώνεται με ειδικά 
αιτιολογημένη απόφαση του Εθνικού Συμβουλίου Ραδιο¬ 
τηλεόρασης. 

4. Οι ραδιοφωνικοί σταθμοί της παραγράφου 1 υποχρε- 
ούνται να μεταδίδουν, δωρεάν και για όσο χρόνο απαιτη¬ 
θεί, κάθε είδους μηνύματα και πληροφορίες, τις οποίες οι 
αρμόδιες αρχές επιθυμούν να απευθύνουν προς το κοινό 
σε περίπτωση επείγουσας και έκτακτης ανάγκης σχετικά 
με την προστασία του κοινωνικού συνόλου. Η μη τήρηση 
από τους ραδιοφωνικούς σταθμούς της ανωτέρω υπο¬ 
χρέωσης, καθώς και των υποχρεώσεων του πρώτου εδα¬ 
φίου της ανωτέρω παραγράφου 1, επισύρει την επιβολή 
των διοικητικών κυρώσεων που προβλέπονται στις περι¬ 
πτώσεις δδ' και εε'της παραγράφου 1 του άρθρου 4 του 
Ν. 2328/1995, όπως αυτό τροποποιήθηκε με την παρά¬ 
γραφο 1 του άρθρου 16 του Ν. 2644/1998. 

5. Εάν οι προϋποθέσεις του πρώτου εδαφίου της παρα¬ 
γράφου 1 πληρούνται από αριθμό ραδιοφωνικών σταθ¬ 
μών που υπερβαίνει το 20% του αριθμού αυτών που κατέ¬ 
χουν άδεια λειτουργίας ανά νομό, η σχετική επιλογή γίνε¬ 
ται από το Εθνικό Συμβούλιο Ραδιοτηλεόρασης, το οποίο 
προβαίνει σε συγκριτική αξιολόγηση των σταθμών αυτών 
με βάση το κριτήριο της προγραμματικής πληρότητας 
του άρθρου 7παράγραφος 6 περ. δ'του Ν. 2328/1995 και 
ενιαία βαθμολογική κλίμακα από ένα έως δέκα μόρια. Οι 
σταθμοί που δεν θα επιλεγούν εξαιρούνται από τις υπο¬ 
χρεώσεις της παραγράφου 4. 

Η ισχύς του παρόντος άρθρου αρχίζει την 1η Απριλίου 
2002 . 

Άρθρο 9 

1. Η παράγραφος 6 του άρθρου 3 του Ν. 2173/1993 
(ΦΕΚ 208 Α') αντικαθίσταται ως εξής: 

«Με κοινή απόφαση των Υπουργών Οικονομίας και Οι¬ 
κονομικών και Τύπου και Μέσων Μαζικής Ενημέρωσης, η 
οποία εκδίδεται ύστερα από γνώμη του διοικητικού συμ¬ 
βουλίου της «Ελληνική Ραδιοφωνία Τηλεόραση Α.Ε.» και 
δημοσιεύεται στην Εφημερίδα της Κυβερνήσεως, ρυθμί¬ 
ζονται τα σχετικά με: 

α) τη διοίκηση, τη διαχείριση και τον προϋπολογισμό 
τηςΕ.Ρ.Τ.-3, 

β) τη διάρθρωση και τις αρμοδιότητες των υπηρεσιών 
και των οργάνων της Ε.Ρ.Τ.-3, 

γ) τις τηλεοπτικές, ραδιοφωνικές και άλλες συναφείς 

δραστηριότητες της Ε.Ρ.Τ.-3 σε περιφερειακό, εθνικό και 
διεθνές επίπεδο, καθώς και 

δ) κάθε λεπτομέρεια που είναι τυχόν αναγκαία για τη δι¬ 
οικητική οργάνωση και λειτουργία της Ε.Ρ.Τ.-3.» 

2. Στην παράγραφο 5 του άρθρου 3 του Ν. 2173/1993 
προστίθεται τελευταίο εδάφιο ως εξής: 

«Οι κάθε είδους αμοιβές και αποζημιώσεις του προέ¬ 
δρου και των μελώντης διοικούσας επιτροπής, καθώς και 
του γενικού διευθυντή της Ε.Ρ.Τ.-3, καθορίζονται με κοι¬ 
νή απόφαση των Υπουργών Οικονομίας και Οικονομικών 
και Τύπου και Μέσων Μαζικής Ενημέρωσης.» 

3. Η παράγραφος 10 του άρθρου 3 του Ν. 1730/1987 
(ΦΕΚ145 Α') καταργείται. 

Άρθρο 10 

1. Η διάταξη της παραγράφου 1 του άρθρου 20 του Ν. 
2644/1998 εφαρμόζεται αναλόγως, απάτην 1η Ιανουαρί- 
ου 2001, για τη μεταφορά των ημερήσιων και εβδομαδι¬ 
αίων εφημερίδων πανελλήνιας κυκλοφορίας στην Κυ¬ 
πριακή Δημοκρατία και στα άλλα κράτη - μέλη της Ευρω¬ 
παϊκής Ένωσης, καθώς και για τη μεταφορά των 
εφημερίδων που εκδίδονται σε νησιά και μεταφέρονται σε 
άλλα νησιά της ελληνικής επικράτειας. 

2. Η παράγραφος 2 του άρθρου 26, καθώς και το εδά¬ 
φιο β' της παραγράφου 5 του άρθρου 43β του κ.ν. 
2190/1920, όπως συμπληρώθηκαν με την παράγραφο 6 
του άρθρου 20 του Ν. 2644/1998, εφαρμάζονται αναλό¬ 
γως και για τις υποχρεωτικές, σύμφωνα με την οικεία νο¬ 
μοθεσία, δημοσιεύσεις των ισολογισμών ή άλλων στοιχεί¬ 
ων και ανακοινώσεωντων αθλητικών ανωνύμων εταιρειών 
που εδρεύουν στο Νομό Θεσσαλονίκης, σε αθλητικές 
εφημερίδες που εκδίδονται στον ίδιο νομό. 

3. Οι εφημεριδοπώλες, καθώς και οι νόμιμοι εκπρόσω¬ 
ποι των πρακτορείων εφημερίδων και περιοδικών, δεν 
υπέχουν ποινική ευθύνη για τη διανομή και την εν γένει 
διακίνηση εντύπων που περιέχουν άσεμνα δημοσιεύμα¬ 
τα, κατά την έννοια των άρθρων 29 επ. του Ν. 5060/1931 
(ΦΕΚ 172 Α'), εφόσον τα έντυπα αυτά φέρουν το άνομα ή 
την επωνυμία, καθώς και τη διεύθυνση ή την έδρα, αντί¬ 
στοιχα, του εκδάτη τους. 

Άρθρο 11 

1. Η διαχείριση και η εν γένει λειτουργία του δικτύου κα¬ 
λωδιακής τηλεόρασης που έχει εγκατασταθεί από το ελ¬ 
ληνικό δημόσιο στις περιοχές Εξαρχείων, Κολωνακίου και 
Πλάκας του Δήμου Αθηναίων υπάγονται στην αρμοδιάτη- 
τατου Υπουργείου Τύπου και Μέσων Μαζικής Ενημέρω¬ 
σης. Με απάφαση του Υπουργού Τύπου και Μέσων Μαζι¬ 
κής Ενημέρωσης το ανωτέρω δίκτυο μπορεί να επεκτεί- 
νεται και σε άλλες περιοχές του Νομού Αττικής. Για τη 
συντήρηση και λειτουργία του δικτύου μπορεί να συνά- 
πτονται συμβάσεις έργου ή παροχής υπηρεσιών με εξει- 
δικευμένα φυσικά ή νομικά πράσωπα, κατά παρέκκλιση 
κάθε άλλης διατάξεως. Η παράγραφος αυτή ισχύει για 
κάθε δίκτυο καλωδιακής τηλεάρασης που ανήκει στην κυ- 
ριάτητα του ελληνικού δημοσίου και εφαρμάζεται με την 
επιφύλαξη των διατάξεων του άρθρου 1 του Ν. 2867/ 
2000 (ΦΕΚ 273 Α') και του Π.Δ. 123/1998 (ΦΕΚ 103 Α'). 

2. Οι υπάλληλοι οι οποίοι κατά την έναρξη ιαχύος του 
παρόντος νόμου υπηρετούν, με οποιαδήποτε νομική σχέ¬ 
ση, στο Υπουργείο Τύπου και Μέσων Μαζικής Ενημέρω¬ 
σης και είναι αποσπασμένοι από τη «Δημόσια Επιχείρηση 
Ηλεκτρισμού Α.Ε.» τουλάχιστον τέσσερα (4) έτη, μπο¬ 
ρούν να μεταταγούν στο Υπουργείο Τύπου και Μέσων 


Μαζικής Ενημέρωσης, εφάσον υποβάλουν αίτηση, εντός 
δύο (2) μηνών από την έναρξη ισχύος του παρόντος νό¬ 
μου, στο οικείο υπηρεσιακό συμβούλιο του Υπουργείου. 

3. Η αληθής έννοια της διατάξεως της περ. ε' του άρ¬ 
θρου 9 του Ν. 506/1976 (ΦΕΚ 354 Α') είναι ότι η προβλε- 
πόμενη στη διάταξη αυτή επιχορήγηση αφορά και συλλά- 
γους επαγγελματικού, πολιτιστικού ή συνδικαλιστικού 
χαρακτήρα. 

4. Στη Διεύθυνση Πληροφορικής του Υπουργείου Τύ¬ 
που και Μέσων Μαζικής Ενημέρωσης συνιστώνται επτά 
θέσεις πληροφορικής του κλάδου ΠΕ3 πληροφορικής, 
άπως οι κλάδοι αυτοί ορίζονται στο άρθρο 24 του Π.Δ. 
258/1993 (ΦΕΚ112Α'). 

5. Στην παράγραφο 2 του άρθρου 15 του Ν. 1866/1989 
(ΦΕΚ 222 Α') προστίθεται τελευταίο εδάφιο ως εξής: 

«Απά το ανωτέρω ποσοστό που περιέρχεται στο λογα¬ 
ριασμό κύριας ασφάλισης των ανταποκριτών ξένου τύ¬ 
που, ποσοστό δέκα τοις εκατό του συνόλου θα περιέρχε¬ 
ται απευθείας στην Ένωση Ανταποκριτών Ξένου Τύπου 
για την κάλυψη των τρεχουσών λειτουργικών δαπανών.» 

Άρθρο 12 

Έναρξη ισχύος - Τελικές διατάξεις 

1. Απά την έναρξη της ισχύος του παράντος νάμου κα- 
ταργούνται η παράγραφος 11 του άρθρου 1 του Ν. 
2328/1995, εκτός του τελευταίου εδαφίου, η παράγρα¬ 
φος 6 του άρθρου 2 και η παράγραφος 8 του άρθρου 3 
του Ν. 2644/1998, το άρθρο 10 του Π.Δ. 310/1996, καθώς 
και κάθε άλλη γενική ή ειδική διάταξη που είναι αντίθετη ή 
ρυθμίζει διαφορετικά το αντικείμενο των διατάξεων του 
νάμου αυτού. Όπου η ισχύουσα νομοθεσία παραπέμπει 
στις καταργούμενες διατάξεις, εφαρμόζονται οι αντίστοι¬ 
χες διατάξεις του παράντος νόμου. 

2. Η ισχύς των διατάξεων του παράντος νάμου αρχίζει 
απάτη δημοσίευσή του στην Εφημερίδα της Κυβερνήσε- 
ως, εκτάς αν ορίζεται διαφορετικά στις επί μέρους διατά¬ 
ξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεση του ως νόμου 
του Κράτους. 

Αθήνα, 18 Ιουνίου 2002 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 


οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚ/ΣΗΣ 


Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 


ΑΝΑΠΤΥΞΗΣ 


ΠΕΡΙΒ/ΝΤΟΣ, ΧΩΡ/ΞΙΑΣ 
ΚΑΙ ΔΗΜ. ΕΡΓΩΝ 


Α. ΤΣΟΧΑΤΖΟΠΟΥΛΟΣ 


Β. ΠΑΠΑΝΔΡΕΟΥ 


ΕΡΓΑΣΙΑΣ 

ΚΟΙΝΩΝΙΚΩΝ ΑΣΦ/ΣΕΩΝ 

Δ. ΡΕΠΠΑΣ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

X. ΒΕΡΕΛΗΣ 


ΤΎΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

X. ΠΡΩΤΟΠΑΠΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Ιουνίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 0Β * ΡΑΧ 010 52 21 004 

β-Γη3ΐΙ: ννβΐ3Γη33ΐβΓ @ βΐ. 9 Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήρια Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610)638109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89127/89120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ΘϋΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιο για κάθε επιπλέον σελίδα. 

Σε μορφή 00: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ΕΟΡΟ 



ΕΠΡΟ 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - ιοιτι για δημοσιεύματα μετά το 1994 καθορίζεται σε 30 θυΓΟ ανά τεμάχιο, 
ύστερα απά σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΓηβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναιττυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κάστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουιο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ΙπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινάτητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργάτερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































